Genre: Promotion

Almodovar v mestu <p/> 16. 5. 2013 <p/> Zadnji film slovitega španskega režiserja Pedra Almodovarja, Ljubimci nad oblaki, bo od danes naprej mogoče videti tudi v kinu Komuna. <p/> Režiser filmov Govori z njo in Vrni se predstavlja zabavno zgodbo o letalu, ki se pokvari na poti proti Mehiki, zato je prisiljeno krožiti nad Španijo, dokler reševalci ne pripravijo letališča za pristanek v sili. Ker za moralo na letalu skrbi trojica čudaških stevardov, krmilo upravlja nepredvidljivi pilotski tandem, potniška kabina pa je polna obešenjaških karakterjev, se negotovo čakanje visoko na nebu spremeni v nepričakovani karneval smeha, joka, ljubezenskih avantur in neukrotljive zabave.